Липовиць (Ужгородьскый район)

Липови́ць (мад. Hárs) (укр. Липовець) (рум. Lîpoveț) (чис. Lypovec) — село у Ужгородьскӯм районови (бывшый Перечиньскый район), Закарпатьской области, Украйины. Історія Точных історичных даных за основаня Липовця ниє. Очевидно, взникло у 16 сторочу. У жрідлах изнамо ге «Lipoc», «Lipovce». За леґендов, исю зимлю полюбили вӯчарі, котрі переганяли быдла до карпатьскых перевалӯв. Туй росли віковічні липы, а у дуплах якых уявили стӯльникы хащовых ци «Дикых» пчӯл. Кажуть, шчо у селі двычи ходила холера. У час посліднёй епідемії дяк закрывся у церкви, де и умер. Давно храм быв учиненый у урочищови Тимкув Кут. Поселеня неєдноразово міняло своє нахождіня. Типирішнёє село ужек на тритёму місті. Раз хыжі были у урочищови Пустище. Из народных переказӯв: до людий занадився чорный кӯт(у русиньскӯв міфолоґії — уособленя холеры и смерти). Ко пускав до кучи — лишався жити, хто удганяв — умирав. Є розказы, же туй поселилися злі силы, бо кібы коровы пасли ся у Пустищі — не давали бы молока, а давно таку худобу даже спалёвали. Другоє місто поселеня — у урочищах «За Звором», «Тимкув Кут», а на Ровени — старый тиметӯв. Свого часу у разных містах были два водяні млины. У даннёвых відомостях 1715 року зафіксовано три опшаря, у тому числі єдно опшаря котроє мало пасіку. Обывательство У селі на 2001 рӯк живе 131 чилядник, из них: Украйинці — 100% Туристичны міста - орнітолоґічный заказник общедержавного значеня «Соколовы Скалы» - урочище «Тимкув Кут» Удкликованя Тоты даны суть часточно або цалком основаны на перекладі статі Липовець (Ужгородський район) на Украйиньскӯв Вікіпедії (чісло ревізії не было становлене).